Folketing
2013-10-03

Hvis det skal være en succeshistorie, er det jo vigtigt, at det bliver lavet i et samarbejde med de ældre, så det ikke er noget, der bliver trukket ned over hovedet på de ældre, men noget, som de ældre selv kan se en værdi i, altså at det øger deres livskvalitet. Det er sådan, det skal være. I den regel, der ligger om, at fra 2015 skal al kommunikation foregår elektronisk, er der en undtagelsesmulighed. Men hvordan bliver den forvaltet? Sikrer den de ældre, som ikke har mulighed for at kommunikere elektronisk med det offentlige? Det er der også rigtig mange, der helt berettiget er optaget af. Hvor var i øvrigt værdipolitikken, vil jeg spørge statsministeren, i talen i tirsdags? Hvorfor var der ikke nogen ord om, at vi ser det største antal asylansøgere til Danmark siden 2002? Det ser ud til, at det både i 2012 og 2013 giver rekord. Hvorfor var der ikke et ord om, hvad det betyder i forhold til de udgifter, der følger med?